
Contract de furnizare

nr. 312872  din 01.11.2016

1. Părţile contractante
În temeiul Legii 98/2016 privind atribuirea contractelor de achiziţie publică, a contractelor de concesiune de lucrări publice şi a contractelor de concesiune de servicii, cu modificările şi completările ulterioare, s-a încheiat prezentul contract de lucrari, 

MUNICIPIUL ORADEA, cu sediul in Oradea,  P-ta Unirii, nr.1, telefon 0259/437000, fax 0259/437544,email: primarie @ oradea.ro, cod fiscal 35372589, avand contul nr RO 14TREZ24A670312710101X deschis la Trezoreria municipiului Oradea, titular de cont Municipiul Oradea, reprezentata prin Primar – Ilie Bolojan si Director Economic –Eduard Florea , in calitate de achizitor, pe de o parte
şi 
SC COPROT SRL SRL –  cu sediul in loc. Oradea,str.Carpati nr.7 telefon/fax 0259464371,0259444717 numar de inmatriculare in Registrul Comertului J05/302/1992 cod fiscal RO 62461  RO 92TREZ0765069XXX001986 deschis la Trezoreria Oradea reprezentata prin Vidra Viorel avand functia de administrator in calitate de furnizor pe de alta parte.
2. Definiţii 
2.1 - În prezentul contract următorii termeni vor fi interpretaţi astfel:
a. contract – reprezintă prezentul contract  şi toate Anexele sale. 
b. achizitor şi  furnizor  - părţile contractante, aşa cum sunt acestea numite în prezentul contract;
c. preţul contractului - preţul plătibil furnizorului de către achizitor, în baza contractului, pentru îndeplinirea integrală şi corespunzătoare a tuturor obligaţiilor asumate prin contract;
d. produse - echipamentele, maşinile, utilajele, orice alte bunuri, cuprinse în anexa/anexele la prezentul contract, pe care furnizorul se obligă, prin contract, să le furnizeze achizitorului;
e. servicii - servicii aferente livrarii produselor, respectiv activităţi legate de furnizarea produselor, cum ar fi transportul, asigurarea, instalarea, punerea în funcţiune, asistenţa tehnică în perioada de garanţie, şi orice alte asemenea obligaţii care revin furnizorului prin contract;
f. origine - locul unde produsele au fost realizate, fabricate. Produsele sunt fabricate atunci când prin procesul de fabricare, prelucrare sau asamblare majoră şi esenţială a componentelor rezultă un produs nou, recunoscut comercial, care este diferit, prin caracteristicile sale de bază, prin scop sau prin utilitate, de componentele sale. Originea produselor si serviciilor poate fi distinctă de naţionalitatea furnizorului.
g. destinaţie finală  - locul unde furnizorul are obligaţia de a furniza produsele;
h. termenii comerciali de livrare vor fi interpreaţi conform  INCOTERMS 2000 – Camera Internaţională de Comerţ (CIC).
i. forţa majoră -  un eveniment mai presus de controlul părţilor, care nu se datorează greşelii sau vinei acestora, care nu putea fi prevăzut la momentul încheierii contractului şi care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă ci enunciativă. Nu este considerat fortă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi;
j. zi - zi calendaristică; an - 365 de zile.
3. Interpretare
3.1 În prezentul contract, cu excepţia unei prevederi contrare, cuvintele la forma singular vor include forma de plural şi vice versa, acolo unde acest lucru este permis de context.
3.2 Termenul “zi”sau “zile” sau orice referire la zile reprezintă zile calendaristice daca nu se specifică în mod diferit.
Clauze obligatorii

4.1 - Obiectul prezentului contract il reprezinta achizitionarea si furnizarea a 80 de carnete  bonuri valorice carburant auto a cate 25 file/ carnet pentru activitatea curenta a parcului auto din cadrul Primariei Municipiului Oradea  în perioada convenita şi în conformitate cu obligaţiile asumate prin prezentul contract. 
4.2 - Achizitorul se obligă să plătească furnizorului preţul convenit pentru îndeplinirea contractului de furnizare privind “achizitionarea si furnizarea a 80 de carnete de bonuri valorice carburant auto a cate 25 file/ carnet pentru activitatea curenta a parcului auto din cadrul Primariei Municipiului Oradea  .
5. Preţul contractului
5.1 - Preţul convenit pentru îndeplinirea contractului, respectiv preţul carburantilor auto cat si valoarea tipizatelor (BVC) livrate, platibil furnizorului de catre achizitor este de 83.000 lei fara tva.Plata taxei pe valoarea adaugata se va face in cuantumul stabilit de legislatia in vigoare la data facturarii.
5.2 Pretul este ferm si nu se va actualiza pe perioada de derulare a contractului.
5.3 Plata se va efectua in baza procesului verbal de receptie calitativa si cantitativa incheiat la momentul livrarii tipizatelor (BVC).
6. Modalităţi de plată 
6.1. Achizitorul va efectua plata către furnizor in baza contractului de furnizare, a facturii si a receptiei lucrarilor prin ordin de plata in maxim 30 de zile de la data primirii(inregistrarii) facturii emise de acesta, însoţită obligatoriu de procesul verbal de receptie calitativă şi cantitativă al produselor pentru care s-a emis factura, acceptat fara obiectiuni de catre achizitor si întocmit după livrarea produselor ce fac obiectul contractului.
6.2. - Plata se va realiza prin ordin de plată, pe baza facturii acceptate de achizitor, în contul pe care furnizorul se obligă să-l deschidă la trezorerie.
6.3. - Factura va fi emisa numai dupa semnarea fara obiectiuni de catre achizitor a procesului verbal de receptie.
6.4- In cazul in care achizitorul nu onoreaza facturile scadente dupa expirarea termenelor mentionate la articolul precedent, furnizorul are dreptul sa solicite achizitorului plata unor penalitati calculate conform prevederilor prezentului contract. Partile sunt de acord ca penalitatile pentru neplata facturilor emise de furnizor pot depasi debitul pentu care sunt calculate.
6.5 - Achizitorul nu acorda avans furnizorului.
7. Durata contractului
7.1 – Furnizorul se obligă să lívreze tipizatele bonuri valorice  carburanti auto ce fac obiectul prezentului contract,  in maxim 48 de ore dupa primirea notei de comanda ferma in scris din partea achizitorului..
8. Documentele contractului
8.1  - Documentele contractului sunt:
a) caietul de sarcini
b) propunerea financiara
9.  Obligaţiile principale ale furnizorului
9.1- Furnizorul se obligă să livreze in perioada de timp stabilita la pct.7.1 cantitatea de tipizate bonuri valorice carburanti (BVC) ce fac obiectul prezentului contract .
9.2 Furnizorul va considera toate documentele si informatile care ii sunt puse la dispozitie referitoare la prezentul contract drept private si confidentiale dupa caz, nu va publica si nu va divulga nici un element al prezentului contract, fara acordul scris prealabil al achizitorului.Daca exista divergente cu privire la necesitatea publicarii sau divulgarii in scopul executarii prezentului contract, decizia finala va apartine achizitorului.
9.3 Furnizorul se va abtine de la orice declaratie publica privind derularea  contractului fara aprobarea preralabila a  achizitorului si de la a se angaja in orice alta activitate care intra in conflict cu obligatiile sale fata de achizitor conform prezentului contract.
9.4 – Furnizorul se obliga să despăgubească achizitorul împotriva oricăror:
i) reclamaţii şi acţiuni în justiţie, ce rezultă din încălcarea unor drepturi de proprietate intelectuală (brevete, nume, mărci înregistrate etc.), legate de echipamentele, materialele, instalaţiile sau utilajele folosite pentru sau în legatură cu produsele achiziţionate, şi
ii) daune-interese, costuri, taxe şi cheltuieli de orice natură, aferente, cu excepţia situaţiei în care o astfel de încălcare rezultă din respectarea caietului de sarcini întocmit de către achizitor.
9.5 - Furnizorul are obligatia de a depune o notificare la sediul achizitorului Biroul Relatii cu Publicul – Sala Ghiseelor, parter, in momentul finalizării procesului de livrare .
9.6Bonurile valorice vor fi grupate cate 25 de file intr-un carnet,valoarea unei file fiind de 50 de lei.
· fiecare fila va fi pozitionata in asa fel incat o parte va ramane atasata la cotorul carnetului;
· fila va avea element de Securitate antifalsificare;
· ambele parti ale filei vor avea inscrisuri identice;
· inscrisurile cu societatea care vinde combustibilul;
· domeniul de aplicabilitate (carburant auto);
· valoarea filei in cifre si litere;
· serie si numar;
· fiecare fila din carnet va avea amprenta societatii care comercializeaza combustibilul;
· valabilitatea BVCA va fi nelimitata;
· produsele furnizate sa corespunda cerintelor si standardelor UE in vigoare la data semnarii contractului de furnizare;
· operatorul economic trebuie sa detina cel putin o statie de distributie in orasul de resedinta al fiecarui judet si minim o statie de distributie intr-o localitate dintr-un alt judet;
· in Municipiul Oradea sa detina cel putin 2 statii de distributie;
· furnizorul are obligatia de a prezenta existenta certificatului de garantie respectiv a certificatului de conformitate atestate de organismele competente in domeniu;
· Pretul va include toate taxele legale si vor fi exprimate in lei;
· Furnizorul va prezenta standarde de calitate conform cerificatelor ISO 9001;
· Furnizorul va garanta ca produsele furnizate respecta standardele normelor de poluare EURO 4 si pot fi alimentate de la statiile existente pe raza judetului Bihor cat si la nivel national;
· Furnizorul va facura separat cele 45 de carnete cu bonuri valorice fara tva pe codul fiscal 4230487, iar cele 35 de carnete cu bonuri valorice cu tva pe codul fiscal RO 35372589, ambele apartinand Municipiului Oradea;
10.  Obligaţiile principale ale achizitorului
10.1 - Achizitorul se obligă să recepţioneze produsele dupa livrarea acestora.. Receptia este conditionata de corespondenta in totalitate a produsului cu specificatiile din  caietul de sarcini a produsului.
10.2 – Achizitorul se obligă să plătească preţul produselor către furnizor în termenul prevazut la clauza 6.1. in baza facturii insotita de procesul verbal de receptie calitativă şi cantitativă a produselor, semnat fara obiectiuni de catre comisia de receptie. 
11.  Sancţiuni pentru neîndeplinirea culpabilă a obligaţiilor 
11.1. - În cazul in care, din vina sa exclusiva, executantul nu reuseste sa isi indeplineasca obligatiile asumate prin contract, atunci achizitorul este indreptatit la a aplica o dobanda penalizatoare egala  cu 1 %  pentru fiecare zi de intarziere pana la indeplinirea efectiva a obligatiilor, dobanda aplicata la valoarea contractului fara tva diminuata cu contravaloarea fara tva a produselor care au fost receptionate de catre achizitor fara obiectiuni . 
11.2 – În cazul în care achizitorul nu onorează facturile în termen de 30 de zile de la expirarea perioadelor de plata convenite la clauza 6, atunci achizitorul este indreptatit la a aplica o dobanda penalizatoare egala  cu 1 %  pentru fiecare zi de intarziere pana la indeplinirea efectiva a obligatiilor, dobanda aplicata la valoarea   fara tva a platilor neefectuate
11.3 - Penalitatile datorate conform clauzelor  11.1. şi 11.2 curg de drept din data scadenţei obligaţiilor asumate conform prezentului contract.
 11.4 Pentru prejudiciul provocat prin neexecutarea sau executarea necorespunzătoare a obligaţiilor asumate, care depăşeste valoarea penalităţilor ce pot fi percepute în condiţiile art.11.1 şi 11.2, în completare, părţile datorează si daune interese suplimentare în condiţiile dreptului comun.
11.5 - Nerespectarea de către părţi a obligaţiilor prevăzute  în prezentul contract dă dreptul părţii lezate să considere contractul reziliat de plin drept fără nici o altă formalitate şi fără nicio altă procedură judiciară sau extrajudiciară.  Prezentul pact  comisoriu  îşi produce efectele de la data scadenţei obligaţiilor neefectuate. 
11.6 - Achizitorul îşi rezervă dreptul de a renunţa oricând la contract, printr-o notificare scrisă adresată furnizorului, fără nicio compensaţie, de la deschiderea falimentului împotriva acestuia în condiţiile Legii nr. 85/2006 privind procedura insolvenţei, cu modificările şi completările ulterioare, cu condiţia că această renunţare să nu prejudicieze sau să afecteze dreptul la acţiune sau despăgubire pentru executant. În acest caz, executantul are dreptul de a pretinde numai plata corespunzătoare pentru partea din contract executată pâna la data denunţării unilaterale a contractului.

Clauze specifice
12.  Livrarea şi documentele care însoţesc produsele
12.1. Furnizorul are obligaţia de a livra produsele la destinaţia finală,indicata de achizitor respectand termenul stabilit prin prezentul contract.
13. Recepţie, inspecţii şi teste
13.1 - (1) Achizitorul sau reprezentantul său are dreptul de a verifica produsele in ceea ce priveste conformitatea lor.
13.2 La finalizarea livrarii  furnizorul are obligaţia de a depune o notificare la sediul achizitorului Serviciul Relatii cu Publicul – Sala Ghiseelor, parter, în scris, prin care înştiinteaza achizitorul că sunt îndeplinite condiţiile de recepţie solicitându-i acestuia convocarea comisiei de recepţie. Achizitorul are la dispozitie 15 zile pentru organizarea receptiei, acestea decurgand de la data inregistrarii notificarii la Primaria municipiului Oradea- Serviciul Relatii cu Publicul, Sala Ghiseelor.
13.3-Achizitorul are obligaţia de a notifica, în scris, furnizorului identitatea reprezentanţilor săi împuterniciţi pentru efectuarea recepţiei, testelor şi inspecţiilor.
14. Ajustarea preţului contractului
14.1 - Pentru produsele livrate  plăţile datorate de achizitor furnizorului sunt cele declarate în propunerea financiară, anexă la contract.
14.2 - Preţul contractului nu se modifica si nu  se ajustează, fiind considerat ferm exprimat in oferta financiara.
15. Amendamente 
15.1 - Părţile contractante au dreptul, pe durata îndeplinirii contractului, de a conveni modificarea clauzelor contractului, prin act adiţional, numai în cazul apariţiei unor circumstanţe care lezează interesele comerciale legitime ale acestora şi care nu au putut fi prevăzute la data încheierii contractului.
16. Întarzieri în îndeplinirea contractului
16.1 - Furnizorul are obligaţia de a livra  produsele solicitate de catre achizitor in termen de maxim 30 zile, de la data primirii Notei de comanda transmisa in scris de achizitor.
16.2 - Dacă pe parcursul îndeplinirii contractului, furnizorul nu respectă termenul de livrare  a produselor, acesta are obligaţia de a notifica, în timp util, achizitorului; modificarea datei/perioadelor de furnizare asumate in prezentul contract se face cu acordul parţilor, prin act adiţional.
16.3 - În afara cazului în care achizitorul este de acord cu  o prelungire a termenului de livrare, orice intârziere în indeplinirea contractului dă dreptul achizitorului de a solicita penalităţi furnizorului.
17. Cesiunea 
17.1 - Furnizorul are obligaţia de a nu transfera total sau parţial obligaţiile sale asumate prin prezentul contract.
17.2 – Furnizorul poate cesiona dreptul său de a încasa contravaloarea produselor, în condiţiile prevăzute de dispoziţiile Codului Civil.
17.3 - Solicitările de plată către terţi pot fi onorate numai după operarea unei cesiuni în condiţiile 17.2.
18. Incetarea Contractului
18.1. Prezentul contract inceteaza de plin drept, fara a mai fi necesara interventia unei instante judecatoresti( sau tribunal arbitral), in cazul in care una dintre parti:
	a) - nu isi executa una dintre obligatiile prevazute in prezentul contract;
	b) - este declarata in stare de incapacitate de plati sau a fost declansata procedura de lichidare inainte de inceperea executarii prezentului contract;
	c) - isi incalca oricare dintre obligatiile sale, dupa ce a fost avertizata, printr-o notificare scrisa, de catre cealalta parte, ca o noua nerespectare a acestora va duce la rezolutiunea/rezilierea prezentului contract.
	d) - cesioneaza drepturile si obligatiile sale prevazute de prezentul contract fara acordul celeilalte parti.
e) prin ajungere la termen.
f)in cazul in care partile semnatare convin de comun acord.
19. Rezilierea contractului
19.1. În caz de neexecutare de către una din părţi a obligaţiilor contractuale, contractul se consideră reziliat de plin drept, după ce partea care nu şi-a îndeplinit obligaţiile a fost pusă în intarziere în vederea executării acestora.
19.2. – Nerespectarea obligaţiilor asumate prin prezentul contract de către una dintre părti, în mod culpabil şi repetat, dă dreptul părţii lezate de a considera contractul de drept reziliat şi de a pretinde plata de daune-interese.
19.3. - În cazul cumularii de catre furnizor a  penalitaţilor pana la o suma echivalenta cu ½ din  suma reprezentand  garantia de buna execuţie aferenta prezentului contract.
19.4. – Achizitorul isi rezerva dreptul de denunta contractul unilateral, printr-o notificare scrisa adresata furnizorului, fara nici o compensatie, daca furnizorul da faliment, sau in cazul asocierii, daca asocierea inceteaza  cu conditia ca aceasta renuntare sa nu prejudicieze sau sa afecteze dreptul la actiune sau despagubire pentru achizitor. In acest caz, prestatorul are dreptul de a pretinde numai plata corespunzatoare pentru partea din contract executata pana la data denuntarii unilaterale a contractului.
20. Forţa majoră
20.1. Forţa majoră este constatată de o autoritate competentă.
20.2. Forţa majoră exonerează parţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.
20.3. Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau parţilor până la apariţia acesteia.
20.4. Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.
20.5. Dacă forţa majoră acţionează sau se estimează că va acţiona o perioadă mai mare de 6 luni, fiecare parte va avea dreptul să notifice celeilalte părţi încetarea de plin drept a prezentului contract, fără ca vreuna din părţi să poată pretinde celeilalte daune-interese.
21. Soluţionarea litigiilor
21.1. Achizitorul şi furnizorul vor face toate eforturile pentru a rezolva pe cale amiabilă, prin tratative directe, orice neîntelegere sau dispută care se poate ivi între ei în cadrul sau în legatură cu îndeplinirea contractului.
21.2. Dacă, după 15 de zile de la începerea acestor tratative, achizitorul şi furnizorul nu reuşesc să rezolve în mod amiabil o divergenţă contractuală, fiecare poate solicita ca disputa să se soluţioneze de către instanţele judecătoreşti competente.
22. Limba care guvernează contractul
22.1. Limba care guvernează contractul este limba română.
23. Comunicări
23.1 - (1) Orice comunicare între părţi, referitoare la îndeplinirea prezentului contract, trebuie să fie transmisă în scris.
(2) Orice document scris trebuie înregistrat atât în momentul transmiterii cât şi în momentul primirii.
23.2 - Comunicările între părţi se pot face şi prin telefon, telegramă, telex, fax sau e-mail cu condiţia confirmării în scris a primirii comunicării.
24. Legea aplicabilă contractului
24.1 - Contractul va fi interpretat conform legilor din România.
25. Dispoziţii finale
25.1. Prezentul contract, impreuna cu anexele sale care fac parte integranta din cuprinsul sau, reprezinta vointa partilor si inlatura orice alta intelegere verbala dintre acestea, anterioara sau ulterioara incheierii lui.
25.2. In cazul in care partile isi incalca obligatiile lor, neexercitarea de partea care sufera vreun prejudiciu a dreptului de a cere executarea intocmai sau prin echivalent banesc a obligatiei respective nu inseamna ca ea a renuntat la acest drept al sau.
[bookmark: _GoBack]Părţile au înţeles să încheie azi 01.11.2016 prezentul contract în trei exemplare, un exemplar pentru furnizor si doua exemplare pentru achizitor.

